بسم الله الرحمن الرحيم. قل هذه سبيلي ادعو على بصيرة انا ومن اتبعني وسبحان الله وما انا من المشركين اللهم لك الحمد انا الفقير الذي اغنيته فلك الحمد انا الجائع الذي اطعمته فلك الحمد. انا الضال الذي هديته فلك الحمد. اللهم لك الحمد
التائه الذي ارشدته فلك الحمد. اللهم لك الحمد كله. واليك يرجع الامر كله علانية وسره اتيناك بالفقر يا ذا الغنى وانت الذي لم تزل محسنا وعودتنا كل وعودتنا كل خير وعودتنا كل فضل عسى يدوم الذي منك عودتنا
اذا كنت في كل حال معي فعن حمل زادي انا في غنى. وصلاة وسلاما على سيد الخلق اجمعين. سيدنا محمد عليه افضل الصلوات من رب العالمين الى يوم الدين ثم اما بعد. فكان احد السلف جالس في مرة من المرات
وكان يذكر الله سبحانه وتعالى. قعد يذكر الله في قوة مع الله. فجه قوم قعدوا معه بيكلموه وبيسألوه. فقال لهم اذكروا الله. اذكروا الله. ما فيش فايدة تلات اربع دقايق وبدأوا يكلموه تاني. اذكروا الله. ما فيش فايدة تلات اربع دقايق بيتكلموا تاني. فقام وهو يضرب كفا بكف. ويقول
كل الناس زاهدون فيك يا رب. اوعوا يا جماعة يكون فينا حد زاهد في ربنا. عايزين نطمع في ربنا. عايزين نطمع في كرم ربنا عايزين النهاردة نتكلم عن ناس عرفت خزائن ربنا مليانة قد ايه؟ فيها رحمات قد ايه؟ وعطاءات قد ايه؟ هنتكلم النهاردة ان شاء الله عن ايات من اروع
اية القرآن كلنا بنحبها ولكن يا رب يا رب نبقى من اهلها. هنتكلم عن عباد الرحمن ايات عباد الرحمن في سورة الفرقان. قال تعالى وعباد الرحمن الذين يمشون على الارض هونا واذا خاطبهم الجاهلون قالوا سلاما. عباد الرحمن الرحمن
اول كلمة انت عارف انت بتعبد مين ؟ انت عارفة انت بتعبدي مين ؟ احنا بنعبد الرحمن يا جماعة. انتم عارفين رحمات ربنا قد ايه ؟ اسمه الرحمن ده لو ما طلعناش
النهاردة وكل الحلقات اللي احنا بنتكلم عنها غير باسم الله الرحمن. كفاية والله. الرحمن من اروع احاديث رسول الله صلى الله عليه وسلم. قال الله عز وجل اني خلقت الرحم. رحم المرأة وشققت لها اسما من اسمي
لما تيجي تفكر ليه ربنا الرحم بالزات اشتق لها من اسمه الرحمة. واحدة يقول اصل الرحم مليانة رحمة كلها رحمة. طب ما السحاب فيه رحمة. كان ربنا يسمي السحاب طب مصادر الام وهي بتحضن ابنها كله رحمة ما كان يسميه رحم. ليه ده اللي يتسمى رحم يا جماعة؟ يا جماعة عايزين نعرف الرحمن. فاحنا قدامنا مخلوق اهو. ربنا اشتق له
من اسم الرحمة اشمعنى الرحم؟ لو بصينا للرحم والجنين نايم جواه هنلاقي الرحم لافف حوالين الجنين من كل ناحية ما فيش تشمللي بيسمح اني ازى اي ازى يدخل الجنين منه. ما فيش ملي بيسمح ان اي ميكروب يدخل الجنين منه. اهي دي رحمة ربنا مغرقاك
مغطياك شاملاك مش سايبة مني. ولو رحمة ربنا اتشالت عنك تضيع جوة الرحم فيه حاجة اسمها الحبل السري بينزل من سقف الرحم يدخل جوة الجنين يدي له الهوا ويغسل له كلته ويدي له الغزا ويدي له المضادات
الحيوية ويدي له كل حاجة. الحبل السري ده لو اتقطع الجنين يموت في لحظة. اهو الرحم ده رحمة الله الشاملة. والحبل سر رحمة الله النافذة. الله اكبر. انا عايزك تحس. ربنا رحمك قد ايه. انا عايزك تحسي رحمة ربنا شاملاكي ومغرقاكي وراعيكي قد
ايه؟ عشان كده الحديس الخطير بقى الخطير الذي قال الله سبحانه وتعالى فيه للرحم اما ترضين ان من وصلك وصلته ومن قطعك اسمعته قطعته يعني ايه يا رب؟ تقطعه؟ لا لا لا لا. اوعى تفتكر كده. اومال هتعمل ايه ؟ اومال ايه يا رب اللي هيحصل ؟ قطعت مجرد ان ربنا بس يسيب رحمته عنك. كل حاجة تتقطع
كل ما بيتقفل كل طريقة سد. كل حاجة تضيع. يا جماعة انتم عارفين ومن قطعك قطعته زي ايه؟ لو جبنا طفل وقطعنا الحبل السري بتاعه. يحصل له ايه؟ يضيع اتقطع كل الرحمات تتقطع عنه في لحظة. اهو انت لو رحمة ربنا اتقطعت عنك يحصل لك كده. ومن قطعك قطعته ما لكش غيره. وما لكيش غيره. عشان كده
بسم الله الرحمن يعني ايه؟ يعني زي الغضبان كده الغضبان اللي غضبه على فوق اي اي شيء خلاص ما عدش فيه اي حد يوقف غضبه. الرحمن رحمة علت فوق اي كرب. مهما كان الكرب رحمته اعلى منه. انا عايزك وعايزك تتخيلي معي رحمته بمريم
مريم البنت العفيفة الطاهرة اللي قاعدة تعبده ليل نهار. اللي اغلى حاجة عندها عفافها. فجأة ينزل لها ملك. انت مين؟ انما انا رسول ربك. ليه؟ عايز ايه ليهب لك غلاما ذكيا انا! انا اولد! من غير زوج! طب قل للناس ايه! انتم متخيلين يا جماعة مريم اللي رأس مالها عفافها! متخيلين مريم
الاغلى حاجة عندها عفاف هتبتلى في عفافها. مريم اللي بتقول ولم يمسسني بشر. مريم يا جماعة تبتلى واقول للناس ايه؟ فحملته فانتبذت به مكانا قصيا بعدت عن الناس. مش قادرة تواجه حد. هتقول الناس ايه! العزاب النفسي الرهيب اللي بيقتنفها. فاجائها المخاض الى جزع النخلة. الام رهيبة. الام
المخاب اجبرتها انها تروح لغاية جذع النخلة. طب استعيني باي حد يا مريم. طب استنجديه باي واحدة معك في الولاد هتقول لها ايه؟ انا عايزك تتخيل وعايزك تتخيلي معي الموقف اللي مريم عاشت فيه. الرحمن هيسيبها لا يمكن. هنشوف الرحمن عمل لها ايه بقى. فجاءها المخاض الى جذع النخلة. قالت يا
يا ليتني مت قبل هذا وكنت نسيا منسيا يا ريتني مت وما شفتش اليوم اللي هتهم فيه في عفافي. اول لمسة حنان ورحمة فنادى من تحتها الا تحزني ده مين ؟ ده ابنها ده ضناها. ده عيسى ده احب صوت لها على وجه الارض. طب كان ربنا ينزل لها جبريل يقول لها كده ؟ لا لا لا
صوت ابنها اللي بتحبه. ابنها بيتكلم قدام عينيها. بيقول لها ما تحزنيش يا امي. تاني لمسة رحمة وحنان. فناداها من تحتها الا تحزني قد جعل ربك تحت كسريا. ربنا جعل لك انت مخصوص عشانك انت. نهر اغتسلي منه واشربي منه. نهر عشان
عشان مريم تاني لمسة رحمة وحنان. تالت لمسة رحمة وحنان. وهزي اليك بجذع النخلة. تساقط عليك رطبا جنيا. الله ده لو عشر رجالة قعدوا يهزوا نخلة عشان تنزل رتبة واحدة ما تنزلش. انما دي رحمة ربنا بمريم. فكلي واشربي وقري عينا. فاما ترين من البشر
اوعى تنطقي. اوعي تتكلمي. انت تشاوري بس. انا رحمتي بك انك تشاوري بس. عشان كده لما راحت لقومها وقالوا لها ايه ده؟ فاشارت اليه. شاوري بس. قال اني عبد الله. الله يا رب. الرحمن ما سبهاش. الرحمن برأها. الرحمن طهرها. الرحمن كرمها. الرحمن رفعها. اه لو عرفنا
اللي عند الرحمن. شوفوا رحمته بسارة. السيدة سارة. ياه! من الايات اللي بتبكي الواحد في القرآن والله يا جماعة. السيدة سارة. السيدة سارة اتجوزت سيدنا ابراهيم وما فيش ولا واحد
المؤمن به على وجه الارض. امنت به وسابت اهلها وسابت الدنيا. سيدنا ابراهيم اكتر واحد لف الكرة الارضية عشان يدعو الى الله. لفت وراه. استحملت عكل الازى اللي شافه في كل بلد. لدرجة ان ملك مصر الزالم لما اراد ان هو يغتصبها من موقف رهيب عدت به. ما قالتلوش ده انا بنت ناس وانا اتبهدلت معك. لا لا لا
استحملت معه الرحمن عاشت حياتها للرحمن. بس للاسف يا جماعة ما كنتش بتولد كان عندها حكم كانت محرومة ان يبقى لها ضنا يقول لها يا امي كانت محرومة من الانجاب. واللي زود الابتلاء اكتر سيدنا ابراهيم لما تزوج لما اهديت لها هاجر واهدتها لسيدنا ابراهيم تزوجها خلفت له ولد زكر. سيدنا اسماعيل
بقى حالتها النفسية ايه؟ بدأت هاجر تكبر لدرجة ان وصلت لمرحلة اللي احنا بنسميها في الدنيا عجزت. شعرها بدأ يبيض. خلاص ما عدش فيه امل. اوعى تقول ما عادش فيه امل. الرحمن لا يمكن
يسيبها ده فجأة ده في لحزة في لحزة ينزل الملايكة لسيدنا ابراهيم وبشرناه بغلام عليم من امرأتك سأرى. سيدنا سارة السيدة سارة بتجري قالت متى الموقف ده والله يا جماعة كل ما الواحد ييجي رايح سنه عايز يبكي. عايز ينهار من البكاء من رحمة الله. بحس ان كأن واحد عطشان عطشان عطشان
وهو في الصحرا نبع ميه بارد من السما اتفتح ونزل يرويه. سيدة سارة يا ويلتة انتم بتقولوا ايه؟ قالت هي المفروض كانت تقول ايه؟ ااحمل ما ينفعش احمل انما ما قالتش احمل قالت االد اصل قالت دي يعني همسك في ايدي مولود؟ يعني هيبقى في ابن هيقول لي يا امي! يعني هيبقى
سيبني نام جنبي وينام في حضني هيبقى لي ضنا. اقلب! اقلب وانا عجوز! ده انا عجزت ده انا ده انا جوزي كبر. ده انا ده انا اهو ما خلفش اصلا. اقلد وانا عجوز. وهذا معلي شيخا. قالت عجوز عقيم. قالوا اتعجبين من
بامر الله رحمة الله عليكم وبركاته واهل البيت. فاقبلت امرأته في سرة متخيل منزرها فصقت وجهها. انتم بتقولوا ايه؟ بعد العمر ده كله خلف لا انت لسة. فبشرناها باسحاق ومن وراء اسحاق يعقوب ده ابنك هيكبر. وهيبقى نبي وهيخلف
وهيطلع ابنه نبي ياه يا جماعة على رحمة الرحمن. عايزين نعرف الرحمن رحمته قد ايه. شوفوا رحمته باسماعيل وابراهيم سيدنا ابراهيم ساب الدنيا كلها عشان ربنا. ساب الدنيا كلها وقال له خلاص يا رب جاي لك يا رب اني ذاهب الى ربي سيهدين. الارض كلها كفر يا رب
اديني زرية يا رب تكبر وتتربى على التوحيد. افرح لما اشوفها بتعبدك. افرح لما اشوفك بتعبد في الارض. فبشرناه بغلام حليم فلما بلغ معه السعي ياه حلمه اتحقق بلغ. بلغ حلمه شافه قدام عينيه. بلغ معه ابنه رايح معه جاي معه. بلغ معه السعي. شاف ابنه بيسبح قدام عينيه. شاف ابنه
اكبر قدام عينيه. شاف ابنه بيدعو الى الله قدام عينيه. شاف ابنه بيسجد لله قدام عينيه. متخيلين يا جماعة؟ متخيلين فرحة الاب بابنه في الموقف ده. فلما بلغ معه السعي
قال فجأة سيدنا ابراهيم ينام. وهو نايم يشوف حاجة ايه ده! ايه ده! مش ممكن قلب اب يحتملها. يشوف نفسه بيمسك سكينة بيدبح ابنه ودم ابنه بيسير وابنه ايه ده! ازاي قلب اب! ده لو اب مننا شاف ان هو بيدبح ابنه في الرؤية بس مش مكلف انه ينرفزها في الحقيقة يحصل له حاجة. ده لو شاف انه
ويجرح ابنه ما يستحملش. شاف انه بيدبحه وينام تاني يشوف انه بيدبحه. ينام تالت يشوف انه يدبحه. يا بني اني ارى كل ما انام اشوف اني ارى في المنام اني اذبحك. فانظر ماذا ترى. انت شايف ايه؟ مش قادر يقول له لازم ادبحك. انت شايف ايه يا اسماعيل؟ قال يا ابتي مش يا ابي والى والدي رحمة
رحمة من الاب بابنه من الابن بابوه. يا ابتي افعل ما تؤمر ستجدني ان شاء الله من الصابرين. هتلاقيني صابر يا ابتي. صابر صابر على ايه صبر انك انت تسيب معصية ولا شهوة ولا ولا كليب ولا صبر على الدبح عشان ربنا عشان مولاي. اللي اغلى عندي من روحي. هاصبر يا ابتي
ان شاء الله من الصابرين. وفي اللحظة الموعودة سيدنا ابراهيم يأتي يهود اسماعيل. وامه بتبص له. انت واخد ابني فين؟ ما يردش. ما هتاخد ابني فين ؟ انت هتاخد اسماعيل فين طنايا ؟ ضنايا اللي ما عنديش غيره. هتحطه في الصحرا زي ما هو رضيع خدتني انا وهو حاططنا في الصحرا
ربنا فجر لنا زمزم. لو حطيته في الصحراء ربنا هيفجر له زمزم. ربنا مش هيسيبه. انا مقنن موقنا ان ربنا مش هيسيب ابني. ياخد ابنها قدام من قدامها. ما هيش عارفة انه هيتدبح
ويمشي به وعند مكان معين ابراهيم يطلع السكين. اسماعيل يعرف ان ده المكان اللي هيدبحه فيه. ينام اسماعيل مستسلم لامر الله سبحانه وتعالى. وسيدنا ابراهيم يبدأ يشحذ السكين عشان يدبح ابنه. دقايق يا ابراهيم دقايق وهتمسك ابنك راسه في ايد وجسمه في ايد. دقايق وهتدفنه بايديك
دقايق ودمه هيبدأ يسيل من رقبته ييجي على هدومك. دم ابنك وضناك. ولكن عشان مولاي عشان الله. اللي اغلى عندي من ابني. واغلى عندي من روحي. الله اترميت اعشابه في النار. والله اللي سبت الارض كلها عشانه. عشان الله اعمل اي حاجة. يبدأ ابراهيم يحط السكينة على رقبة ابنه
يبدأ يحط السكينة على عربية ابنه ويبدأ يجيب بسرعة ويحط اسماعيل على ضهره ينيمه على وشه عشان ما يشوفوش وهو بيدبح ويبدأ يجيب السكينة عشان الدم يجي ما فيش دم
يزود في الدبح عشان يرحم ابنه ما فيش دم. يزود في الدبح اكتر ما بتدبحش وفجأة وناديناه وما اتيناه يا ابراهيم. قد صدقت الرؤيا. انا كذلك نجزي المحسنين. انتم كنتم فاكرين ان ربنا هيسيبه يدبح ابنه
انتم كنتم فاكرين ان ربنا هيسيب اسماعيل يتدبح! ده انا ارحم به منك. وارحم بكم من نفسكم كلكم. وفديناه بذبح عظيم متخيلين منزر سيدنا ابراهيم وهو ماسك السكينة وبيدبح بس بيدبح بقى الفدو اللي ربنا فدى به اسماعيل. والدم بتاع الفدو هو اللي بيزيل هو اللي بينزل وابنه قدام
انه بيكبر ويكبر ويبقى نبي. ياه! ياه على رحمة الرحمن يا جماعة! الرحمن! اعبدوه عشان يرحمكم اعبدوه عشان يديكم. اعبدوه عشان يديكم من خزاين الرحمة اللي مالية السماوات والارض. لو عرفتم الرحمات اللي عند الرحمن والله العزيم حياتكم هتتقلب. زي ما حياة
الرحمن اللي بنتكلم عنهم النهاردة اتقلبت. اما عرفوا الرحمن خلوا كل حياتهم عبادة ليه؟ ما هو لما عرفوا ان في خزاينه والعطاءات اللي عنده والرحمات اللي عنده خلاص انا عرفت سكتي. انا عرفت طريقي. الرحمن يا جماعة. ياه لو عرفنا الرحمن. الرحمن عارفين مين اللي بتعبدوه؟ اللي رحمته نفزت لابراهيم في النار. عارفين مين اللي
ان رحمته نفزت ليونس في بطن الحوت. عارفين مين اللي بتعبدوه؟ اللي رحمته نفزت لسيدنا موسى في اليم. عارفين مين اللي بتعبدوه اللي رحمته نفزت لسيدنا يوسف في الجب وفي السجن. انتم عارفين مين الرحمن؟ عايز تعرف الرحمن؟ بص في جسمك. جسمك ده كله
برحمة الرحمن. يعني انا عايزك تتخيل معي بس في حاجة زي الحجاب الحاجز. الحجاب الحاجز ده عضلة كبيرة سادة ما بين البطن والرئة. عارفين يا جماعة لو الحجاب الحاجز ده مش موجود كان قدامكم اختيار من اتنين. يا تاكلوا يا تتنفسوا. كان اقل اكلة هيملى المعدة تقوم طالعة ضغطة على الرئة. تيجي تاخد النفس
مش قادر كان عملية اخد النفس هتبقى عزاب عزاب اليم. ولو واحد جا له شوية انتفاخات ينقلوه العناية المركزة. مش قادر ياخد نفسه. شوفوا رحمة الرحمن في الحجاب الحاجز طب الرئة الرئة ربنا خلق الرئة ابداع وحوالين الرئة فيه غشاء. كان ممكن الغشاء ده يعني يعني ما يبقاش موجود. الرئة بتتنفخ مع
الهوا وتتصفط تتنفخ وتتصفط تتنفخ وتصغر. كل ما تتنفخ تخبط في العضم بتاع الصدر من جوة. تحتك به لو ما كانش الغلاف ده كان الاحتكاك عمل التهابات رهيبة. كان عملية اخد النفس بقت عزاب اليم. ولازم تاخد نفسك. وتستحمله. طب انا هاقول لكم على حاجة تانية في
وفي جسمك من رحمات الرحمن. في كل مفصل من مفاصل جسمك فيه سائل. سائل ما بين العضمتين او الغضروفين وهم بيحتكوا ببعض. بدون السائل ده كان كل عضمتين ييجوا يحتكوا ببعض ياكلوا في بعض. كان كان يبقى الام رهيبة عند الحركة والعضم يتاكل. بدون السائل ده يا جماعة كان يعني تخيل
مكنة حديد الحديد بتاعها مصدي وقاعد يحك في بعضه ويعمل صوت فزيع. بدون رحمة الرحمن بالسائل ده كنا مشينا في الشارع نزيق يا جماعة. اه والله مزيق وكان اي واحد مننا صاحب الليل عايز يشرب قام يتحرك صحى البيت كله من صوت التزييق بتاع مفاصله. تيجي تحرك ايديك تزيق. تيجي تحرك رجليك تزيق والام رهيبة
طول العضم ده بدون رحمة الرحمن ام واحد زميلنا ركبتها جا لها خشونة. ومرض يعني مرضيت مرض شديد. راحت لدكتور اجنبي قال لها هركب لك مفصل صناعي. قالت له طب يعني اتحرك بقى طبيعي طبيعي مين؟ ده انت
هتبقى عاملة زي القاعدة. ده انت يا دوبك حركة واحدة بس. قالت له طب بكم؟ عشرين الف جنيه طب ركبتك دي رحمة قد ايه ؟ رحمة من الرحمن سبحانه وتعالى قد ايه ؟ والله العزيم لو قعدت اكلمكم طول يوم القيامة قد يوم القيامة خمسين الف سنة
عن رحمات الرحمن في جسمك وفي كل خلية فيك الكلام ما يكفي. عايزين نعرف يا جماعة بصوا عايزين تعرفوا رحمة الرحمن ايه الهوا والنور والماية الخضرة والدم كل دي رحمات الرحمن. كل دي من خزائن الرحمة. شوفوا خزائن الرحمة مليانة قد ايه. عايزين تعرفوا رحمة الرحمن. افتحوا المصحف
قبل كل سورة هتلاقوا اسم الله الرحمن. بسم الله الرحمن. بسم الله الرحمن. بسم الله الرحمن. بسم الله الرحمن. المصحف كله. ليه؟ ليه يا رب عشان ربنا يقول لك ان اياتي دي رحمات. انت محتاجها زي بالزبط الماية والنور والهوا. وزي ما المية والنور والهوا والدم دي
الحبل السري بتاع جسمك لو اتقطع يضيع جسمك كزلك القرآن الحبل السري بتاع قلبك وروحك. اللي بيغزي قلبك وروحك. لو اتقطع اوعى تقطعه عنك. اوعى اوعى يا جماعة اوعوا تقطعوا صلتكم بالقرآن
قيام الليل وصلتكم بالقرآن في ورد قراءة القرآن بالنهارده الحبل السري بتاع قلوبكم وروحكم. ربنا بيقول ان هو حبل الله. ربنا سماه حبل حبل رحمات متصل من السماء الى الارض. ما تحرموش نفسكم من رحمات الرحمن سبحانه وتعالى. انا عايز يعني موقف عشان نعرف اسم الله الرحمن
انت عايز تتكلم عن عباد الرحمن آآ في ساعة كلها وقاعد من اولها لسة ياه! ما اقول لكم والله لو قعدنا نتكلم عن اسم الله الرحمن بس. بس نحس به
بس نعرف رحمته بنا قد ايه. بس نعرف بيحبنا قد ايه. ده الرسول عليه الصلاة والسلام شاف امرأة في السبي. ابنها تاه منها في الحرب. بالتأكيد اتقتل وهي في الصبي فجأة لقته جرت تحضنه وتضمه لها. الرسول قال لهم اترون هذه طارحة ولدها في النار؟ الرسول بيقول لهم شوفوا دي بتحب ابنها قد ايه
ربنا بيحبك اكتر ما هي بتحب ابنها ربنا بيحبني وبيحبك اكتر ما هي بتحب ابنها. عايزين يا جماعة نعرف انتم عارفين يعني ايه الله كلمتكم عن جزء من معنى الله قبل كده. انما عارفين يعني ايه الله؟ الام الولها اللي خدوا ابنها منها. تتوه تلف البلاد كلها تدور على ابنها. مش قادرة تعيش
من غير ابنها تعيط ليل نهار عايزة ابنها. الابن الوالد اللي خدوا منه ابنه. امه يقعد يعيط يعيط عايز امه. ما يسكنش غير لما يلاقي امه يا جماعة الله اللي قلبك ما يسكنش غير معه. الله اللي ما تقدرش تستغنى عنه في حياتك. بيحبك اكتر من نفسك والله العزيم. شوفوا منظر اخر
في سورة الزمر انا عايز ابين لك منزر المنزر هيديها لك في الاول ان هو جلال وعزمة وخوف انما هجيب لك بعد كده كلمة واحدة تحس المنزر ده فيه رحمة قد ايه
وترى الملائكة حافين من حول العرش يسبحون بحمد ربهم. تخيل انا عايزك تتخيل المنزر كده وانت في الجنة ان شاء الله وبتبص منزر كده الملك حجاب النور حجاب الكبرياء حجاب رهيب. لو كشفه لاحرقت سبحات وجهه الكون كله. وحجاب النور وبعد كده تشوف العرش
عرش الله ده اعظم مخلوق في الكون كله. عرش الله ده مخلوق قد الكون كله. بيبقوا اكتر منه بما لا يحصى من المرات. عرش عظيم المنزر رهيب! والملايكة اللي حوالين العرش وحملة العرش! منهم ملك بس! رأسه في السماء السابعة! ورجله في الارض السفلى! ملك واحد يا جماعة! اكبر من
الجراد والافلام دي كلها خلق الله. انا عايزك تتخيلي الملائكة وحافين. قاعدين يطوفوا يطوفوا ويقربوا اوي من العرش من شدة الشوق الرهيب لله ده احنا قلنا الطواف ده شوق رهيب لله. منزر رهيب. شف كل ده كل المنزر ده وقضي بينهم بالحق. وقيل الحمد لله
رب العالمين. مين اللي قال؟ الملايكة لا لا لا. الكون كله بيقول الحمد لله رب العالمين. حجاب النور العرش الملايكة حملة العرش حافين من حول العرش بيسبحوه بحمد ربنا الكون كله بيقول الحمد لله رب العالمين. المنزر ده
يحسسك بايه ؟ جلال رهيب ملك عزيم. ملك ما فيش زيه الملك ده لو كتب كلمة على العرش ده في المنزر ده. تخيل يكتب ايه انا متوقع يكتب يا ويل اللي هيعصيني
انا متوقع يكتب اللي اللي هيفكر في معصية يشوف هيحصل له ايه تخيلوا ربنا كتب على العرش ايه يا جماعة؟ كتب الله على العرش في المنزر الرهيب ده هو رحمتي سبقت غضبي
المنزر الرهيب دهو يعلن عليه شعار الرحمة واسم الرحمة. من الله سبحانه وتعالى انتم عارفين مين الرحمن؟ انتم عارفين رحمات الرحمن سبحانه وتعالى. انا عايزك تتخيل معي يا اخي يا اخي تخيل معي ان حضرتك معلش حرامي
معلش ما تزعلش مني حرامي خزن يا سيدي وكلمتك عن خزنة مليانة مجوهرات ومليانة فلوس يبقى نفسك تاخد اللي فيها ولاء نفسك طب انا بكلمكم عن خزائن رحمات ملئة السماوات والارض مليان
انا كنوز مليانة وصاحبها هو اللي بيقول لك تعال وانا افتحها لك. تعال وانا افتحها لك وتاخد اللي انت عايزه. بس اعبدني اعبدني وعباد الرحمن يا سلام يا رب! يا سلام على رحمتك الواسعة يا رب! يا سلام على رحمتك العزيمة يا رب! طب ليه يا جماعة عباد الرحمن؟ ليه ربنا سبحانه وتعالى جاب كلمة عباد جنب
الرحمن. ليه جاب كلمة العبادة جنب كلمة الرحمة؟ يا ناس. يا ناس اوعوا تحرموا نفسكم من رحمات الرحمن. العبادة هي اللي انت هتجيب بها رحمة الرحمن صوموا عشان يرحمكم. صوموا اتنين وخميس. ايه المشكلة؟ قولوا يا رب اعنا على الصيام. وصوموا اتنين وخميس. وتلات ايام من كل شهر. قوموا الليل عشان يرحمكم
وينزل عليكم. اقعدوا جلسة الضحى. صل الفجر في بيتك. او انت طبعا حضرتك في المسجد. صلي الفجر في بيتك. واقعدي اذكري الله على سجادة الصلاة بتاعتك لغاية الشمس تطلع بعد ما تطلع بعشر دقايق قوم صلي ركعتين تاخدي حجة وعمرة اعبديه عشان يبارك لك في حياتك. روحوا المسجد بدري وصلوا في الجامع روحوا التبكير في صلاة
اعبدوا اقروا وارضوا القرآن كل يوم. ما تضيعيش ورد القرآن بتاعك ابدا. ابدا. قوموا الليل صوموا اعبدوه يا جماعة. والله يا جماعة يعني انا هاقول لكم رؤية يعني يعني اللي شافتها يعني ايه يعني بعد ما الواحد جه من العمرة
فيعني كان العمرة والحرم بقى فجاي حاسس قوي بقيمة قيام الليل فربنا يعني ايه عن الواحد يعني اليومين اللي بعد العمرة بتاعة رمضان اللي فات فضل ومنة الملك سبحانه وتعالى الرحمن الرحيم. ان هو ايه يعني يقوم يعني ايه شوية قيام ليل كده قبل الفجر
ينزل يصلي الفجر في الجامع يقعد جلسة الضحى ويطلع فجيت مرة يعني حصل شوية انشغالات كده بعد العشاء اتأخرت نمت راح علي هزا الورد فلما رحل هزا الورد تاني يوم لقيت زوجتي بتقول يعني يعلم اللي انا بكلمكم في ده عشان نعرف بس راح فرقتها بتقول انا شفت امبارح رؤية شفت ايه؟ شفت ان انت
واحد اتصل بك فبيقول لي يعني انت موجود فقلت له والله ده نايم اصحيه لك فقال لأ ما ما خلاص فبتقول فلقيت صوته صوت جميل قوي صوت يأتي بالخير. صوت يحسسك بالبشر كده. فقلت له طب اقول له مين ؟ يعني عشان بس الصوت الصوت اللي فيه البشر ده
ما يروحش علينا. اقول له مين ؟ فقال لها قولي له انا رحمات. انا رحمات بس. واحد صاحبي قال لي انا لو مكانك انا جنب التليفون فقلت لا يا جماعة عارفين معنى الرؤية دي ايه؟ معناها ان قيام الليل ده معاد تنزل الرحمات. هتنام هتروح عليك الرحمات
هتنام هتروح عليك فتوحات. رحمات الله. طب قبل كل سورة تقول ايه؟ اعوذ بالله من الشيطان. بسم الله الرحمن يبقى فيه الرحمن وفيه الشيطان. فيه الرحمن وفيه الايه؟ الشيطان. يبقى الكلمتين دول بالتأكيد عكس بعض
الكلمتين دول يعني ايه الشيطان؟ الشيطان ده جاية على احد تأويلات اهل اللغة جاية من شيطا. عارفة لما الرز كده يشيط عارفة لما واحد يقول لك استشاط غضبا عارفة لما واحد يبقى هيموت منك مغلول منك حاقد عليه شايط عايز يولع
عايز يضيعك اهو ده الشيطان. الشيطان شايط شايط ليل نهار عايز يحرق عايز يخليك في الاخر قاعد قدامه وانت قاعدة قدامه ربنا يعافينا قل لنا يا رب في خطبته وهو بيخطب في اهل النار. وقال الشيطان بيخطب في اهل النار. لما قضي الامر. لما كل حاجة انتهت. لما اهل الجنة دخلوا الجنة وتنعموا فيها. واهل
اتقفل عليهم ابواب النار والعياذ بالله. وقال الشيطان لما قضي الامر ان الله الرحمن. وعدكم وعد الحق. ووعدتكم بقى ربنا يقول لك اتحجبي. وانا اقول لك عيشي شبابك وتسمعي كلامي وتسيبي كلام ربنا. ان الله وعدكم وهذا الحق. ووعدتكم فاخلفتكم
وما كان لي عليكم من سلطان الا ان دعوتكم فاستجبتم لي. ده انا لسه جاي اقول لك بس يعني اتفرج على القناة دي. لقيتك بقى لك خمس ساعات قاعد قدامها
فلا تلوموني ولوموا انفسكم. عيطوا. اصرخوا لما الرحمات تقطع عن اهل النار يعملوا اللي هم عايزين يعملوه خلاص ما انا بمصرخكم وما انتم بمصرخي. شوفوا الشيطان عايز يوصلك لفين! شف الشيطان عايز يوصلك لفين وانت بتسمعي كلامه! شوفوا الشيطان عايز يعمل فينا ايه! والرحمن
يريد ان هو يدينا ايه ؟ ده اول كلمة لما خلق ادم قالها له قال له يرحمك الله. خلقك عشان يرحمك. خلقنا عشان يرحمنا يا جماعة وعباد الرحمن هنعبده بدأنا نحس برحمته
بدأنا نحس قد ايه رحمة الرحمن. بشر الحافي لما مات. كان امام عابد. فرؤيا في رؤيا. فقيل له يا امام ما فعل الله بك؟ فقال كم زاهد قوي بشر الحافي. الحافي. فقال اجلسني على مائدة امامه وقال لي كل يا من لم تأكل. اشرب
يا من لم تشرب انعم يا من لم تنعم شف الرحمة شوفوا الحب شوفوا رحمته باللي عبدوه حتى بعد بعد الموت ده كل اللي في الدنيا دي حاجة واللي بعد الموت ده حاجة تانية. وعباد الرحمن ما لهم يا رب؟ ما لهم؟ الذين يمشون على الارض هونا على كلمة حق
على ده معجزة. حرف على ده علماء اللغة بيقولوا للاستعلاء. يعني مستعلين يا جماعة. يعني هم ماشيين على الارض معنا زينا. ماشية. صاحبتك ماشية ايام زيك. صاحبك ماشي زيك زيه زيك. بس قلبه فوق. قلبه فوق خالص يا جماعة. يمشون على مستعلين على الدنيا وشهواتها وقرفها
واحزانها وهمومها ومشاغلها مستعلين الدنيا دي ولا تسوى عندهم حاجة هونا مستهينين بالدنيا على استعلاء شوفوا علاء اللي هم فيه. يا ناس فيه ناس قلوبها فوق. فوق ما هيش معنا. هو ماشي معك بجسمه بس تلاقيه فوق سيدنا
عباد ابن بشر رضي الله عنه سيدنا عباد ابن بشر يعني شوفوا الرسول عليه الصلاة والسلام كان في جيش الجيش الجيش هينام الرسول قال لسيدنا الجيش احرسنا عداد بعد الجهاد عباس هو من اسمه عباد. سيدنا عباد ابن مشي بعد الجهاد ده كله عايز يقوم من اللي وقف يصلي في سورة الكهف. وقف يصلي وعاش مع الله
وعاش مع الايات اللي بتتكلم عن الله وعن الجنة وعن النار. فجأة واحد من المشركين رمى عليه سهم. السهم دخل فيه يا ابن الحلال ده انت والله العزيم لو واحد مننا جت ناموسة عليه وهو بيصلي قيام ليل ممكن تضيع له تركيزه في الصلاة. ده لو واحد رمى عليك ورقة بس ولا طوبة وانت بتصلي ممكن تترعب
ده واحد واقف في وسط جبل وفجأة اترمى عليه سهم. طب يخرج من الصلاة. خوفه يخرجه من الصلاة. دمه اللي بيسيل قدامه يخرجه من الصلاة. خوفه انه يخرجه من الصلاة. خوفوا من الراجل ده اللي رمى عليه السهم ده يهجم عليه بسيف از يقضي عليه يخرجه من الصلاة. يا جماعة سيدنا عباس تخيلوا السهم ده دخل فين؟ في بطنه
فيه رجل فيه ايد قطع له ايه من جسمه قطع له عضو ايه من جسمه ما رضاش يدخل من يخرج من الصلاة. ما ترضاش ازاي؟ قلبه قلبه مش هنا قلبه فوق قلبه فوق مع الله. قلبه فوق مع الرحمن. قلبه عايش فوق. انتم فاكرين انه تحت. يا ترى ايه اللي كان في قلبه عشان ينسى
دي كلها وهو واقف يصلي بين ايدين ربنا. وقف يصلي ويكمل. المشرك قام ران عليه سهم تاني. جه فين؟ مش راضي! طب قم. طب هتموت روحي تخرج بس الايات دي احب الي من روحي. الوقوف بين ايدين ربي احب الي من روحي. معاني بقى معاني عايش فيها. يرميه بسهم تالت. لما يلاقي نفسه اتغرق
ادم يخاف انه يموت فالجيش ينكشف. يخرج من الصلاة بس عشان يحزر الجيش انت لو قلبك فوق الدنيا هترميك بسهامها. والشهوات هترميك بسما والله ما هتلتفت. مش هتيجي تصرخ الشهوات
والنساء اللي في الشارع وانت تقولي واحنا نعمل ايه في الفتن؟ فتن مين؟ ده انتم لو قلوبكم فوق مش هتحسوا بالحاجات دي خالص. حرام ان مرحان. سيدنا حرام ابن ملحان حديسه في
البخاري. حديس والله العزيم يشيد القلب. حرام ابن بلحان. كان عند قوم فغدروا به. الكلام ده كان في الاول بقى في اول الدين يعني. غدروا فطعنوا قبل ما الدين ينتصر ويمكن له. فطعنوا واحد من الخلف
فصرخ حرام ابن بلحان فزت ورب الكعبة لو لو واحد اتطعن فجأة هيعمل ايه هيبص للي قتله. انت قتلتني ليه؟ منك لله. ربنا ينتقم منك. ربنا مش هيسيبك. ده ما بصش يا جماعة. ده فزته
الكعبة عارفين عامل زي ايه زي واحد قاعد في سجن وفجأة جدار اتكسر. هيفكر مين اللي كسره؟ هيجري يطلع يخرج. ما صدق انه يخرج من السجن ده. الكلمة اللي طيب القلب في الحديس يقول لك فاخذ ياخذ من دمه وينثر على رأسه
يأخذ من دمه وينثر على رأسه انتم عارفين بيعمل ايه بيتزين للقاء الله. عشان لما يقابل ربنا ربنا يقول له ايه اللي غرقك دمي يا حرام يا ابن الحلال؟ يقول له فيك يا رب
فيك يا رب عشانك يا رب انا اللي حصل في ده عشانك يا رب. يبقى انت بتلبسي النقاب وصاحباتك بيقولوا لك انت بتعملي في نفسك ايه ؟ انت بتضيعي انت
مش خايفة ما تتجوزيش وانت بتقولي فزت ورب الكعبة. يبقى انت قعدت تطلع فلوس لله وتطلع علينا اليتامى وتطلع للمساكن وتكفل اسر فقيرة. وتدي للجمعيات الخيرية وتبقى قاعد تجيب شرايط في الدعوة وتوزع شرايط وتوزع سينات وتوزع وتصرف وتصرف. وصحابك يقول لك انت بتعمل ايه؟ انت بتضيع فلوسك وانت بتقول فزت
ورب الكعبة دول ناس عايشين فوق يا جماعة. لو عشنا فوق هنحس الذين يمشون على على الارض اول صفة ربنا وصفهم بها على الاستعلاء. ان هم طلعوا. طب ليه يا رب؟ يا رب طب ما كان في الاول مسلا يبقى صفات القيام والذين يبيتون لربهم سجالا
الاستعلاء. عارفين ليه؟ اصل انت حياتك مش هتتغير وهتتقلب زي حياتهم الا لو طلعت فوق. احنا عاملين يا جماعة زي واحد واقف عند جدار. والجدار متهيأ له ان الجدار ده نهاية الدنيا. يا ابني ده فيه ورا الجدار ده دنيا وعالم واسع. لا لا لا ده نهيت الدنيا. طب اطلع على ايدي كده اطلع وبص يطلع يبص ورا الجدار
يلاقي عالم وافاق ودنيا وشمسه. ايه ده! ده انا ما كنتش عايش. ده انا كنت غافل. اهو ده قيمة ان انا وانت نطلع زي اللي واقف على سقالة بيدهن في عمارة. يطلع في الدور الخامس يشوف حاجات. يطلع العاشر يشوف افاق اكبر. يطلع الدور الخمستاشر يشوف افاق اكبر
ليه يا جماعة؟ لانه كل ما يطلع كل ما هيشوف اكتر. فدول لما طلعم شافوا في حياتهم اتقلبت. عايزين نشوف مش عايزين نبقى غافلين يا جماعة في عالم تاني كبير الشهداء فين ؟ احياء عند ربهم يرزقون. المؤمنين فين ؟ يسرحون في انهار الجنة يشربون من انهارها
ويطعمون من ثمارها ثم يأوون في قناديل في معلقة بعرش الله سبحانه وتعالى. طب جعفر ابن ابي طالب فين؟ بيطير بجناحين مع الملائكة عالم تاني عالم فوق وعالم تحت الزونة فين ؟ في افران مقفول عليهم. في القبور بيتعزبوا فيها. افران من نار الزنا والزنا والعياز بالله. طيب
فرعون فين؟ النار يعرضون عليها غضوا وعشيا. في عالم تاني فوقك وعالم تاني تحتك. فوقوا يا جماعة. فوقوا. فوقوا واعرفوا ان فيه ناس قتلى. ده فيه انتم عارفين واحد يدخل فجأة البورصة وهو ما يعرفش حاجة. يلاقي رجال اعمال وصفقات وملايين يقول ايه ده! ايه العالم بتاع الصفقات اللي انا ما كنتش داري به ده
اهو علم الدين مليان صفقات مليان صفقات بس انت مش داري بها. تخيل لما تيجي نطلع فوق ونلاقي ناس قاتلة نفسها ليل نهار في القيام. وفي الدعاء وفي البكاء. اما كت في الحرم في الحج
اللي فاتت دي بفضل ربي منة الرحمن. سبحانه وتعالى يعني بدأت ابص في وجوه الباكستانيين اللي هم المنطقة اللي هناك دي قلوبهم رقيقة اوي الاقي الراجل واقف قدام قبر النبي كده عامل كدهو وباصص ما بينطقش. وعيونه ديت خيطين دموع نازلة من عيونه. الاقي الناس واقفة بمنظر
ايه يا رب ده! ايه القلوب دي يا رب! انا فين ؟ اروح وسط الناس دي فين ؟ لما تشوف الناس وعبادة الناس وطواف الناس وبكاء الناس ودعاء الناس ربنا
المتابعة بين الحج والعمرة يا رب. اللهم امين يا رب. يرزقنا الحج بعد الحج والعمرة بعد العمرة. قولوا امين. قولوا. قولوا ده كريم ده رحمن. ده رحمن والله العزيم انوي نية خير في العبادة وشوفوا الرحمن هيعمل لكم ايه
الذين يمشون على الارض هونا مستهينين انت اما تتعامل مع مسلا رئيس الدولة وتيجي تتعامل بعد كده مع موزف حق يعني يعني استغفر الله العزيم بتاع موزف كل الناس يعني كل الناس لها مقام عزيم
بس قصدي يعني بالنسبة للملك بقى واتعاملت مع آآ يعني واحد بقى ايه مسلا آآ يبقى تعاملك شكله ايه تخيل كده! انت بتتعامل مع واحد ملياردير! وفجأة بتعامل مع واحد بيمد لك ايده! يبقى تعاملك شكله ايه! هونا مستهينين! مستهينين بالدنيا! مستهينين بالدنيا وشهواتها
نفسهم مستهينين بكل حاجة. اصل هي عاملة زي ايه؟ زي ما انا آآ تبقى جنبي كده. فانت شايفني قدك. فيعني ايه عادي مديني قيمتي فتطلع فوق برج عشرين دور وتبص علي. من البرج العشرين دور ده تبص علي. تلاقيني نقطة فتستهين بي. فهو لما طلعوا فوق واستعلوا
بقوا عاليين في قلوبهم وايمانياتهم. وبقت قلوبهم عايشة مع الله. بص للدنيا دي ان الدنيا دي. ايه الدنيا دي! ولا الدنيا دي لها قيمة. الذين يمشون على الارض هونا واذا خاطبهم الجاهلون قالوا سلاما. طالب في السانوية العامة وبيزاكر بيزاكر فطالب تاني ما بيزاكرش وقعد يتريق عليه. فالتاني هيرد عليه ليه
هي كلها شهور وهو اللي هيعيط والتاني هو اللي هيضحك عليك. هم عارفين الرحمن هيديهم ايه؟ فما بيرضوش. وازا خاطبهم الجاهلون قالوا سلاما. كان امبارح طالب في الجامعة مش ملتزم. وكان استاز اشتغالات في الطلبة. يعني حاجة
التزم الوقتي بقى اصحابه يتريقوا عليه هو يعرف يرد بس ما بيردش كانت امبارح يعني بنت بتلبس لبس فزيع في الجامعة. التزمت ولبست نقاب ولبست خمار ولبست اسدال ولبست حجاب. صاحبتها بيتريقوا عليها. هي كانت يعني
اكتر من ما تردش. واذا خاطبهم الجاهلون انتم مش عارفين. احنا بنعامل مين. ومستنيين عطاءات مين ؟ قالوا سلاما. ما عندناش وقت نضيعه حماء الرحمن الدقيقة في عبادته بفتح. الدقيقة في عبادته بعطاء ما عندناش وقت نضيع مع حد
والذين يبيتون لربهم سجدا وقياما كلمة يبيتون دي جميلة اوي اوي اوي يا جماعة بيات وصف حالهم بالليل بقى يبيتون يا بيت ده يعني ينام يعني انا بت عندك نمت عندك. انما ربنا يوصف قيامهم بانه بيات. ليه يا رب
اصل الناس بتنام ساعات ودول قيامهم ساعات والناس النوم براحتها راحتها واسكنها وسكن قلبها. ودول قيام الليل والوقفة بين ايدين الرحمن هو سكن قلبها. هو راحتها هو ولزتها هو اجمل شعور في حياتها. والناس بتنام تقوم من النوم نشيطة ومنطلقة ومستعدة تشتغل خمستاشر ساعة تكسر الدنيا. ودول بعد
قيام الليل الطويل دهو ينام ولا ده بقى عاملين زي المحمول اللي اتحط في الشاحن. مشحونين تمام؟ عايزين يكسروا الدنيا في العبادة وفي الطاعة وفي ابتغاء في الدنيا وفي الدين وفي باقوا بقوا جبابرة بقى ابطال ابطال اتشحنوا اتشحنوا في قيام الليل
الملك بيتنزل بيقول هل من زائل فاعطيه وانت ما تقومش ده لو وزير نزل في الشارع قال هل من سائل فاعطيه؟ الشوارع هتتقلب الملك بيتنزل بيقول هل من سائل فاعطيه؟ ما نقومش. ليه؟ الحوائج خلصت. المشاكل خلصت. الهموم خلصت. الكرب
بقى راكب حياة الناس خلص. هل من مستشف فاشفيا؟ الامراض خلصت؟ هل من مستغفر فاغفر له؟ الزنوب خلصت. هل من تائب فاتوب علي النار طفت. احنا ما بنقمش ليه يا جماعة؟ ما بنقومش ليه؟ والذين يبيتون لربهم
عارفين هم قايمين لمين ؟ عارفين عارفين ما يعرفوش يناموا والله العزيم. من اللي في قلوبهم تجاه الرحمن ما يعرفوش يناموا. من حبهم ما بنعرفوش يناموا. من خوفهم من النار اللي هنتكلم عنها الاية الجاية. ما يعرفوش يناموا. ما يعرفوش من كتر رغبتهم في عطاءات وفتوحات ونفحات
الرحمن وكرامات الرحمن ما يعرفوش يناموا. من كتر رغبتهم. يا جماعة ده انت يعني يا جماعة قيام الليل. ده انت لما يكون عندك مشكلة وماسك ورقة كده خف على الموزفين ما حدش راضي يمضي لك. تقول انا نفسي اقابل مسؤول كبير عشان اعرض عليه مشكلتي عشان يخلصها لي. طب انت ملك السماوات في التلت الاخير اعرض عليه مشكلته
يخلصها لك. يقول لك ده فلان ده بامضة منه يخلص الموضوع. الملك بكلمة منه يخلص الموضوع. قيام الليل. اوعوا اوعوا تتحرموا منه. اوعوا والله العزيم والله العزيم خزلان. المحروم من قيام الليل ده مخزون. ده ده عامل زي المريض اللي محروم من الدوا
ده عامل زي الفقير اللي محروم من المال. محروم من سبب سعادته. محروم من حل مشكلته والذين يبيتون لربهم سجدا وقياما. اخ صاحبي كان بيقول لي يا اخي انا محروم من الفجر بزنوبي
قلت له ليه يا حبيبي؟ قال لي ما بصليش. قلت له انت بتنام الساعة كم؟ قال لي بنام الساعة اربعة او تلاتة. قلت له يا حبيبي انت مش محروم بزنوبك. انت محروم بحاجة تانية هنا يعني
ذنوبك ما تناموا بدري يا جماعة. ما نام بدري عشان نقوم الليل. العشاء لو ادنت خلاص. علاقتنا بالمخلوق انتهت والذين يبيتون لربهم سجدا وقياما. بعد كل القيام ده بقى المفروض بقى يرتفعوا بقى ده احنا عبدناه. شوفوا الاية اللي بعدها. والذين يقولون
ربنا اصرف عنا عذاب جهنم. ان عذابها كان غراما. انها ساءت مستقرا ومقاما يا رب. يا رب ما نقدرش احملها يا رب. متخيل! العبادة ما زادتهمش غير الخوف! اصرف عنا عذاب جهنم! شايفينها عايشين فيها بقلوبهم! حاسين ان النار قدامهم! حاسين ان
النار هتهجم عليهم. ويا رب ابعدها عننا يا رب مش قادرين. مش قادرين نستحملها. كلما القي فيها فوج يترمى والعياز بالله زي كيس الزبالة اما يترمى كده كلما القي فيها فوج
اذا القوا فيها لما يتعبوا والعياذ بالله زي كيس الزبالة سمعوا لها شهيقا. لما ام حد يقتل ابنها وبعد كده البوليس يقبض عليه وتشوف اللي قتل ابنها يجي لها حالة عصبية وتقعد تشحط من كتر الغل والغيظ اللي مكتوب جواها عليه. من كتر غلها على اللي عصى الملك على اللي عصى ربنا على اللي عصى مولاه
اه سبقوا لها شهيقة وهي تفور لما النار تفور النار بتفور ليه؟ عشان اللي في قعر جهنم من اشد العزاب على وشها وهم لسة بيمسوا النار من وشها يدوقوا اشد حر لها من تحت. تكاد تميز من الغيظ. التميز ان
اعضاء تتميز عن بعض ان الجسم يتقطع حتت. هتتقطع من الغيز على العاصي. طب دي تتواجه ازاي؟ طب دي حد يخلص منها ازاي؟ طب ديت لو لو هتدخل فيها خمس دقايق انها ساءت مستقرا ومقاما. المستقر البيتك اللي انت ساكن فيه طول عمرك. المقام يعني زي ما تنزل كده نزيل في فندق. يقول لك اقامة كم يوم؟ يومين
اتنين تلاتة فالمستقر اللي هيخلدوا فيها والعياز بالله. المقام اللي هيدخلها ولو دقيقة. واحد يقول لك يا عم انا ادخل خمس دقايق ونخلص. انت عارف النار يعني ايه انت عارف يعني ايه ان يؤتى بانعم اهل الارض فيغمس غمسة في النار. غمسة تتغمس فيها ودنه وعينيه ومناخيره. ولسانه وجلده. وبعد كده
اطلع هل ذقت نعيما قط؟ وابنك اللي انت تلززت بالاغاني الحرام بها بقت نعيم؟ لا والله يا رب. عينيك اللي انت تلززت بالنزر الحرام بها داقت نعيم مرة في نزرة حرام؟ لا والله يا رب. لسانك اللي انت تلززتي من غيبة الناس ولا لسانك اللي انت تلززت باكل المال الحرام
داء نعيم قط لا والله يا رب. وشك اللي انت تلززتي بانك حطيتي عليه مكياج وده يبص لك وده يبص لك دقت فيه نعيم قط. لا والله يا رب ايه ده! انت بتعمل! انتم كنتم بتتكلموا دلوقتي عن الرحمن! كنا بنتكلم عن الرحمن! انت ايه اللي قلب الكلام خمسة في النار! وقلب الكلام جهنم والالقاء فيها والشهيق
يا حبيب قلبي ما هو دواء من قطعك قطعته. ان لو رحمات ربنا اتزالت عنك كل حاجة تتقطع. ما لكش باب غير بعد بابه. لا شيء الرسول قالها قال فلا شيء بعده. يعني ايه فلا شيء بعده؟ يعني لما اقول لك الدكتور ده الساعة تلاتة بالليل هو الوحيد اللي فاتح. لو ما
ما فيش دكتور تاني هتلحقه. لما تبقى واقف على المحطة اقول لك القطر اللي جاي ده اخر قطر هيوديك الصعيد مسلا. لو فاتك القطر ده ما فيش قطر بعده. لو فاتكوا باب
ربنا ما فيش باب بعده. لو فاتكوا رحمات ربنا ما فيش رحمات بعده. لو اتقطع الحبل السري بتاع الرحمات ما فيش حبل سري بعده. ما لناش غيره جماعة ما لناش غيره. شوفوا يوم القيامة الملائكة والرسل بتقول ايه؟ ان الله غضب غضبا لم يغضب مثله قط. استنى اقف اقفي ما تعديش
كلام كده. يعني ايه لم يغضب مثله قط! هو ربنا لما غضب في الدنيا الغضب بقى اللي هو الاقل بقى عمل ايه ؟ يا جماعة ده ربنا لما غضب في اربعين سانية موت اربعين الف شخص في
زلزال واحد. يا جماعة ده زلزال تسونامي ده لوحده. شوفوا ربنا موت فيه قد ايه لما غضب. غضب بس على البشر. ربنا لما غضب في اعصار كاترينا. امريكا اللي جت فيها الاعصار بيقول لك قد ايه لسة عشرات السنين عما تعمر تاني ومليارات دولارات وكل ده صابع من جند واحد من جنود الملك. الريح
انت عارف ربنا لما ربنا لما غضب على فرعون طبق عليه البحر. وبقى سيدنا جبريل بيقول لو رأيتني يا محمد وانا اضع في فمه الطين مخافة ان يقول لا اله الا الله. لما ربنا غضب على قوم نوح عمل فيهم ايه؟ قلب قلب الدنيا. فتحنا ابواب السماء بماء منهمر. وفجرنا الارض عيونا
اتقوا اتطبق عليهم. ربنا لما غضب على قوم عاد عمل ايه؟ سخرنا عليهم الريح سبع ليال وثمانية ايام حسوما يا رب ده كان تلت ساعة كفاية بيدهم بها بالريح. سبع تيام ليه لما يغضب الملك! فما بالك ان كل ده ولا شيء في غضب الملك يوم القيامة. كل ده اقل
سبحان الملك! اقل من غضب الملك يوم القيامة! تستحمل غضبه! تستحمليه انك انت تقابليه بمعصية ساعتها! يغضب عليك بها! تستحمل انك انت تقف بين ايديه ساعتها يقول لك انا غضبان عليك باللي انت عملته. تستحمل انك تقف بين ايديه. يحص لك ذنوبك طول عمرك ويغضب عليك بها. تستحمله غضبه يوميها يا جماعة. ان الله عشان كده
عليه الصلاة والسلام بيقول عرضت علي النار فلم ارى منظرا افظع منها قط ما فيش منزر افزع منها! استنى! بالله عليكم استنوا اقف يا حبيبي! اقف! اقف ما تعديش انت افظع منزر شفته ايه
افزع منزر واحد محروق شفته في حياتك ايه ؟ المحروقين في النار منزرهم افزع. افزع واحد شفته بيتعزب وبيتنكل به ايه ؟ ايه التعزيب في النار اشد افزع نار شفتها في اسوان الحديد ولا في انفجارات الشمس ولا في برجان ولا في حمم ولا في اي افظع نار شفتها في حياتك ايه؟ منزر النار افظع منك
افظع الات تعذيب شفتها في عمرك الالات بتاعة التعزيب في النار افظع منها. افظع منزر لمنكوبين في بيستغيس ويلطمه اللي بيتعزبوا في النار افزع منهم ما رأيت منظرا الا والنار افظع منه
وحشين كده الرسول عليه الصلاة والسلام بيقول الجنة اقرب الى احدكم من شراك نعله. من الجزمة اللي هو لابسها والنار مثل ذلك يعني شراك الجزمة آآ النار اقرب النار اقرب للعاصي من الجزمة
يعني ايه من الجزمة؟ يعني الجزمة دي انت هتخطي بها خطوة ممكن الخطوة اللي انت جاي تخطيها تروح بها معصية والعياز بالله الخطوة للمعاصي عايز يخطيها يروح بها معصية تكون خطوة للنار. ازاي؟ ينزل ملك الموت موت فجأة يموت على معصية. كلمة كلمة ما قدرهاش. نظرة حرام ما قدرهاش. فعلا
حرام ما قدروش يكون سبب هلاكه والعياز بالله. يا جماعة يا جماعة ده ممكن واحد بيسعى لمعصية وهو اجله نازل يدخل النار الخطوة اللي كانت خطاه للمعصية يدخل ممكن واحد بينه وبين النار خطوة. الحديس ده يخليك ما تنامش والله العزيم. والنار مسل زلك؟ يعني ممكن يكون بيني وبين النار خطوة ربنا يعافينا يا رب. اه هو ده احساس
اصرف عنا عذاب جهنم. واحد حس ان النار اقرب له من شراك نعله. وبيقول يا رب اصرفها عني يا رب. اصرف عنا عذاب جهنم. اصرفها يا رب اصرفها ما نقدرش نستحملها. اهل النار لما بيشوفوا النار يوم القيامة قبل ما بيدخلوها ربنا بيقول ايه
وتراهم يعرضون عليها خاشعين من الذل. ينظرون من طرف خفي. مش قادر يبص لها مش قادر. كل شوية كده يقوم مفتح عينيه وباصص كده ايه ده! دي اللي انا يوم ما امك مش قادر مش قادر يبص مش قادر يبص للنار وللعذاب. ابن عمر لما شاف النار في الرؤيا رأى شفير جهنم
يعني ايه شافرها؟ اللي هو الحرف بتاع جهنم بتاع مدخلها. الشفير ده يا جماعة زي شفرة الموس يعني يعني مدخلها نفسه ممكن يقطع الانسان. امال جوة هيحصل ايه؟ ووجدها مطوية قطاي البئر لما تلاقي بير البئر ممكن يكون مسلا مساحته كبيرة
جدا تحت الارض ولكن فتحته قد كده. اهي دي جهنم والعياز بالله. فتحات يتدخل فيها ولكن من جوة مساحات تانية بقى. عالم تاني ربنا يعافينا ده سيدنا ابراهيم شاف نار الدنيا ما خافش دخل عليها من غير خوف. طب نار الاخرة يعمل ايه لما يشوفها؟ سيدنا ابراهيم. سيدنا حنظلة لما النبي كلمهم عن النار
والجنة بيقول فكان رأي عين. فلما حس بالجنة وحس بالنار وحس بخطورتها. وقف في الشارع حاطط ايديه على راسه. سيدنا ابو بكر الصديق معدي بيقول له ما لك ايه يا حنظلة؟ قال له نافق حنظلة. نافق حنظلة. ايه يا حنظلة؟ انا نكون عند رسول الله. فيحدثنا عن الجنة والنار. فكان رؤية
مش قادر شاف النار فاذا رجعنا الى ازواجنا عافسنا الزوجات والضيعات سيدنا حنظلة ما عادش قادر بعد ما شاف النار بقلبه انه يقدر يتعايش مع الدنيا ربنا اصرف عنا عذاب جهنم
النار اللي عايش مع النار ييجي يشرب بق مية يفتكر والعياز بالله حميم النار. ييجي يدوق لقمة يفتكر طعام النار ويفتكر طعام الجنة. ويفتكر طعام الجنة ييجي بس يشرق شرقة يفتكر الطعام اللي زي غصة في النار. ما يقدرش يا جماعة. يا جماعة ده يا جماعة الموضوع خطير. ربنا اصرف عنا عذاب جهنم. يا رب
اصرف عنا عذاب جهنم يا رب. ان عذابها كان غرام غرما فادحا مستمرا متواليا خسارة بعد خسارة عذاب بعد عذاب وتنكيل بعد تنكيل ياه ياه عشان كده كفاية بس كفاية كلمة وسقوا ماء حميما فقطع امعاؤهم
العلماء الوقت بتوع الطب يقولوا ان لما المعدة بس يحصل فيها قرحة قرحة تتفتح مللي حاجة بسيطة خالص. السائل اللي ينفث ده لما يمس الغشاء بتاع البطن يحصل الام رهيبة عند المريض ربنا يعافينا يا رب ويعافي كل مريض مسلم. يا رب الام عند المريض لدرجة ان كأن طعم خناجر. ما بالك بقى
الحميم لما ينزل يقطع الامعاء ويدخل على الغشاء البردوني. تعمل ايه كفاية ده بس كفاية العزاب ده. ياه! ربنا اصرف عنا عذاب جهنم. ان عذابها كان غراما. يا رب مش قادرين. انها ساءت مستقرا
ابو كمال والله ما نستحمل لحزة فيها يا رب. ما نقدرش ولا غمسة. مش ولا خمس دقايق ولا غمسة يا رب. اصرفها عنا يا رب. ابعدها عنا يا رب. اللهم اجرنا من النار يا رب
قولوا امين. اللهم اجرنا من النار. ان عذابها كان غراما. انها ساءت مستقرا ومقاما يا جماعة يا جماعة احنا الوقتي واحنا بنتكلم عن ايات عباد الرحمن بنتكلم عن نموزج مبهر. نموزج خايف من ربنا. نموزج قوام طول الليل. نموزج
فوق قلبه فوق نموزج مؤمن موقن اخلاقه اعظم اخلاق. الناس دي افراز مجتمع مسالي. النقطة دي خطيرة جدا ركز معي. الناس دي عاشت في مدينة فاضلة فطلعت كده. ده الناس دي شف المجتمع اللي عاشوا فيه. رقم واحد. واذا خاطبهم الجاهلون. كان حواليهم جهلة. يتريقوا عليهم في الجامعة. ويتريقوا عليهم في المسلسل
واتريقوا على حجابها ونقابها في الصحف الصفراء. وازا خاطبهم الجاهلون. والذين لا يدعون مع الله الها اخر. عاشوا في مجتمع فيه علمانيين وفيه كفار وفيه ملاحدة وفيه ناس كافرة بكل دين. ولا يزنون. عاشوا في مجتمع الزنا فيه مباح. عاشوا في مجتمع متاح انك تزني. متاح الاختلاط والسفور والفضائيات الاباحية
والصحف الصفراء اللي بتجيب صور شكلها ايه؟ متاح انك انت تمشي مع دي وتكلم دي متاح انك انت تقعد في القهوة دي والنادي ده والاختلاط ده متاح فيه المعاصي والذين لا يشهدون الزور. عاشوا في مجتمع فيه ناس مزورة
واذا مروا باللغو مروا كراما. عاشوا في مجتمع فيه لغو. وفي تضييع وقت وفي ممكن مباراة هتيجي الساعة عشرة بالليل تلاقي ميت الف واحد قاعدين من عشرة الصبح يضيعوا الضهر والعصر والمغرب والعشاء عشان يتفرجوا على المباراة واخوانا في فلسطين بيتدبحوا واخواتنا بيغتصبوا في نفس اللحزة وهم ولا في دماغهم
عاشوا في مجتمع فيه كل ده وطلعوا عباد الرحمن. يعني عايز اقول لك ايه؟ اوعي تقولي وانا اعمل ايه؟ ما كل صاحباتي كده. اوعى تقول وانا اعمل ايه؟ ما كل صحابي كده
اوعى يا موظف تقول وانا اعمل ايه؟ ده المدير بتاعي بيرتشي وصاحبي بيرتشي وفلان بيرتشي. اوعوا تقولوا يا جماعة اوعوا لما قالوا ربنا غلبت علينا شقوتنا الاخساء فيها ولا تكلمون. انه كان فريق من عبادي يقولون ربنا انه كان في اخوات لبسوا نقاب وتعففوا. اللي لبسوا نقاب احسن منك في ايه؟ انه كان
ما في شباب قاموا الليل اللي قاموا الليل احسن منك في ايه ؟ انه كان في شباب وشهم نور والتزموا وعاشوا حياة الدين. اللي عاشوا حياة الدين احسن منك في ايه ؟
لو كان هناك ناس عاشوا عشان ربنا. اللي عاشت عشان ربنا احسن منك في ايه ؟ يا جماعة عايزين نفوق يا جماعة. الوقت كده خلاص الوقت كده ازف وعايزين نقفل الحلقة. ممكن نكمل بعد كده ان شاء الله عباد الرحمن. ممكن نتكلم في موضوع تاني. ماشيين مع بعض بازن الله سبحانه وتعالى. ولكن اخر توصية انا عايز اقولها بقى عندي النقطة احنا وقفنا
دلوقتي فين ؟ وقفنا عند والذين يقولون ربنا اصرف عنا عذاب جهنم. وان عباد الرحمن دول مش افراز مجتمع مسالي لا ولا يوتوبيا ولا دول في مجتمع زي اللي احنا عايشين فيه. بس جاهدوا واستحملوا وصبروا وكان دينهم اغلى حاجة عندهم. وما قالوش واحنا ما لنا والدنيا كده لا لا لا
استحملوا اقبضوا على دينكم التوصية اللي انا باوصيكم بها يا جماعة حاجتين. رقم واحد نقوم الليل النهارده وطول الاسبوع طبعا اوعوا تسيبوا قيام الليل. نقوم الليل بقى بسورة الفرقان طرقان اللي امريكا جيشت مفكرين واموال وعملت الفرقان الباطل عشان تضرب به القرآن والمشروع بتاعها فشل فشل زريع. نقرأ
ليلة بقى في ورقان الحق بقى. نقرأ سورة الفرقان الحق من عند الله سبحانه وتعالى. قيام الليل يا جماعة. قيام الليل عايز حسنات كنوز حسنات. سفينة الرحمات. عايزة حاجة قيام الليل يجبرك كل حاجة تفيق الله سبحانه وتعالى. عايزين آآ الفردوس الاعلى قيام الليل ازا بدأت فيه فكانك ركبت راحلتك الى الفردوس الاعلى
الراحلة للفردوس الاعلى. عايزين ايه؟ عايزين عطاءات ورحمات الرحمن. وعرفت ان ربنا بايده كل حاجة بقى من حوائجنا وعايزين ربنا يقضيها لنا لان احنا عندنا يقين في الله لان احنا مصدقين الوقت ان ربنا اللي في ايده كل حاجة. والرحمن اللي في ايده كل الخزائن عايزين عايزين نغرف من خزائن الرحمن. يبقى قيام الليل بقى
قيام الليل. تاني حاجة الدعاء يا حي يا قيوم برحمتك استغيث اصلح لي شأني كله. طب ما انت قلته لنا المرة اللي فاتت لأ انا عايزك المرة دي تقوله بقى وانت حاسس ان
برحمتك استغيس دي لو رحمتني يا رب هتصلح لي كل حاجة. عايزين نقوله بقى واحنا حاسين يعني ايه الرحمن؟ يا حي يا قيوم برحمتك نستغيث اصلح لنا شأننا كله ولا تكلنا الى انفسنا طرفة عين. عشان كده اخر اية في ايات عباد الرحمن
قل ما يعبأ بكم ربي لولا دعاؤكم. لولا كلمة يا رب. كلمة يا رب يا جماعة اوعوا تسيبوها يا جماعة. كلمة يا رب دي اخطر والله العزيم من القنابل النووية في الحروب. لو داخلين حرب اخطر من ان يبقى معنا قنبلة نووية ان يبقى معنا كلمة يا رب. اخطر من الجمال في سوق الجواز. اخطر من
الشهادات في سوق العمل. اخطر من الوسايط والمحسوبيات في سوء التعيين اخطر من كلمة يا رب يا جماعة لو يا رب معك كلمة يا رب معك اخطر من ان ابوك كان يطلع وزير. لو كلمة يا رب معك اخطر من انك كنت تبقي اجمل واحدة
في العالم. هو اجمل واحدة في مصر هي اسعد واحدة في مصر. كلمة يا رب معك اخطر من ان ابوك كان يسيب لك ملايين في الورس. اخطر كلمة في الكون. كلمة يا رب دي كلمة
بتخرج بها من عجزك اول ما تقول كلمة يا رب. تخرج بها من عجزك وتتصل بقوة الله. تخرج بها من فقرك وتتصل بغنى الله. تخرج بها من وتتصل بعلم الله. بتخرج من قوانين الدنيا وتدخل قوانين تانية خالص. بكلمة يا رب. ارفعوا ايدكم بقى وقولوا يا رب. وخلوا كلمة يا رب
وطول النهار على لسانكم. وطول قيام الليل على لسانكم في كل سجدة. وما بين كل اية والتانية كلمة يا رب. اتفقنا يا جماعة؟ اللهم اهدنا فيمن هديت افنا فيمن عافيت وتولنا فيمن توليت يا رب يا حي يا قيوم برحمتك نستغيث برحمتك
برحمتك نستغيث. اصلح لنا شأننا كله. اصلح لنا شأننا كله ولا تكلنا الى طرفة عين يا رب يا رب اهدنا وسددنا يا رب اجعلنا لك قوامين لا تحرمنا من قيام الليل
لا تحرمنا من شرف قيام الليل. اجعلنا لك قوامين. لك صوامين. لك ذكارين. برحمتك يا ارحم يا رب العالمين. سبحانك اللهم وبحمدك اشهد ان لا اله الا انت استغفرك واتوب اليك
وجزاكم الله خيرا